ERASMUS+ NEMZETKÖZI KREDITMOBILITÁS - PÁLYÁZATI FELHÍVÁS 2021/2022 TAVASZI FÉLÉVÉRE

***Az Eötvös Loránd Tudományegyetem intézményi szintű pályázatot ír ki a 2021/2022-es tavaszi félévben Erasmus+ Nemzetközi Kreditmobilitás (ICM) hallgatói mobilitási programban való részvételre. A pályázatok leadási határideje*2020. szeptember 20.**

**A PÁLYÁZAT CÉLJA**

Az Erasmus+ Nemzetközi Kreditmobilitási (ICM) program keretében a pályázaton nyertes hallgatók lehetőséget kapnak arra, hogy az Európai Unión kívüli partneregyetemeink egyikén**részképzésben vegyenek részt.**

A tanulmányutak célja félév-áthallgatás, kutatás, a szakdolgozat elkészítése lehet. A mobilitás csak akkor valósulhat meg alap- és mesterképzéses hallgatók esetében, ha a külföldi tanulmányokat a küldő intézmény **elfogadja, és azt a hallgató itthoni előmenetelébe – az ELTE-s kreditszámokon és átszámított érdemjeggyel, vagy a diplomamellékletben feltüntetve – beszámítja.** PhD hallgatók esetében nem kötelező kurzusok felvétele és elvégzése, amennyiben a mobilitás célja kutatómunka.

**Az Erasmus+ ICM program keretében külföldön teljesítő hallgatók**

* minimum 3, maximum 5 hónapot tölthetnek külföldön (a fogadó intézmény felajánlásától függően);
* a fogadó intézményben nem fizetnek tandíjat;
* itthon is beiratkoznak, esetleges itthoni tandíjukat kifizetik, és rendes ösztöndíjukat a külföldi tartózkodás idejére is megkapják;
* külföldön végzett tanulmányaikkal az itthoni tanulmányi kötelezettségeik egy részét kiváltják. A két együttműködő tanszék a hallgató kiutazása előtt megállapodik arról, hogy a hallgató mely kurzusokat fogja elvégezni a külföldi egyetemen. **BA és MA hallgatók esetében minimum 20 kredit elvégzése kötelező,** az ezen túl az egyes szakokra vonatkozó, a partnerintézményben teljesítendő minimum kreditszámot vagy tanegységszámot a szakfelelősök határozzák meg, ezt a kari/intézeti/tanszéki felhívásban közzéteszik. (PhD hallgatók a képzési tervükben meghatározott kutatási tevékenységet is teljesíthetnek a partneregyetemen részképzés keretében, ez esetben nincsen minimum kreditelvárás.)
* A szakos kurzusok az ELTE-s kreditszámon, az egyéb kurzusok külön eljárás keretében számíthatók be a hallgató tanulmányaiba.

**KIK NYÚJTHATNAK BE PÁLYÁZATOT?**

Minden olyan ELTE-s hallgató pályázhat, aki:

* magyar állampolgársággal, regisztrációs igazolással, vagy érvényes letelepedési-, illetőleg tartózkodási engedéllyel rendelkezik (kivéve a Stipendium Hungaricum ösztöndíjasokat);
* alapképzésben résztvevő hallgatóként a tervezett kiutazásakor már **legalább két félévet** elvégezett (speciális kari szabályoknak megfelelően ez lehet több mint két félév is);
* abban a félévben, amelyben a kiutazást tervezi, **hallgatói jogviszonnyal rendelkezik** az ELTE-n;
* megfelel az adott karon/tanszéken meghirdetett pályázati követelményeknek is;
* az oktatás nyelvéből/nyelveiből legalább B2 szintű, komplex nyelvtudással rendelkezik (amennyiben a fogadó egyetem ennél magasabb szintű nyelvtudást kér, akkor az az irányadó).

**AZ ELNYERHETŐ ÖSZTÖNDÍJAK ÖSSZEGE**

Az Erasmus+ ICM program keretében partneregyetemeinkre részképzést elnyert diákok egységesen **700 EUR/hó ösztöndíjban,** valamint (a távolság alapján kalkulált) **egyszeri utazási támogatásban** részesülnek.

Az Erasmus+ program szabályai szerint minden hallgató legfeljebb összesen 12 hónapra kaphat Erasmus státuszt képzési szintenként (részképzés és szakmai gyakorlat összesen, akkor is, ha zero grant (label) mobilitás!). Ha a pályázó jelenlegi képzési szintjén korábban részt vett Erasmus részképzésben és/vagy szakmai gyakorlatban, de nem használta ki a 12 hónapos Erasmus-időkeretet, akkor újra pályázhat. Azok a mester- vagy doktori képzésben részt vevő hallgatók is pályázhatnak, akik a korábbi képzési szinte(ke)n már voltak Erasmus+-ösztöndíjas hallgatók.

**A PÁLYÁZAT BENYÚJTÁSÁNAK HATÁRIDEJE ÉS MÓDJA**

A pályázatot a 2021/22-es tavaszi félévre az esetleges kari/intézeti/tanszéki sajátosságoknak megfelelően **szeptember 20-ig** **lehet benyújtani a szakmai koordinátor részére.** A szakmai koordinátor a pályázatról tett javaslatát 5 munkanapon belül eljuttatja a Kari Külügyi Bizottságnak (KKB), amit a Bizottság **a** **döntését követően 5 munkanapon belül** továbbít az Erasmus+ és Nemzetközi Programok Osztályának munkatársai számára. A végleges döntést a partneregyetemek szakmai koordinátorai hozzák meg.

**Az érvényes pályázat tartalmazza:**

1. [**pályázati adatlap**](https://www.elte.hu/media/40/fa/f714eff8a668bbd576827c2a98f1a8e3c249a22576847b89dd979e255b5e/HALLGATOI-palyazati-adatlap_ICM_2021-22_tavasz.doc) (hiánytalanul kitöltve, aláírva, a szakmai koordinátorral kitöltetve) és mellékletei:
2. önéletrajz (magyarul és az elvárt idegen nyelven);
3. motivációs levél (magyarul és az elvárt idegen nyelven);
4. az utolsó két félév osztályzatai magyarul és angolul (a Neptunból kinyomtatva megfelelő);
5. diploma másolata magyarul és angolul (amennyiben a pályázó mester- vagy doktori képzésben vesz részt);
6. az elvárt nyelvtudást igazoló dokumentum (az elvárt nyelvtudásról a szakmai koordinátornál lehet érdeklődni);
7. ha nem magyar állampolgár, letelepedési vagy tartózkodási engedély, illetve menekültstátuszt igazoló okmány másolata;
8. további, a kar/intézet/tanszék által kívánt mellékletek.

Amennyiben a kari vagy intézeti/tanszéki felhívás egyéb előírásokat is tartalmaz, azokat kérjük figyelembe venni. A hiányos, feltételeknek nem megfelelő, olvashatatlan, vagy nem géppel kitöltött pályázatokat nem fogadjuk el.

A pályázat előkészítése során ellenőrizze a partneregyetemek honlapján a kurzuskínálatot, tájékozódjon arról, hogy milyen nyelven és milyen képzési szinten (alap-, vagy mesterképzés) hirdetnek kurzusokat. A pályázatról, a partnerintézményekben folyó képzésekről bővebb információt a szakmai és/vagy a kari koordinátorok adnak.

**A benyújtott pályázatok elbírálása:**

A pályázatok elbírálásának általános szempontjai (nem prioritás szerint, a kari szabályozás alapján további szempontok is adódhatnak):

* szaknyelvi ismeret;
* tanulmányi eredmény;
* szakmai tájékozottság és aktivitás;
* kiválóság vagy egyéb jelentős szakmai teljesítmény;
* Hallgatói Önkormányzatban vagy egyéb szervezetben végzett tevékenység;
* beérkező Erasmus-hallgatók mentori feladatainak ellátása, vállalása.

**Rangsorolás és döntés**

A formai feltételeknek megfelelő pályázatokat első körben a Kari Bíráló Bizottság (KBB) értékeli és rangsorolja a szakmai koordinátor javaslatát és egyéb, a pályázati felhívásban közzétett szempontokat figyelembe véve. A KBB a pályázatban benyújtott dokumentumok és a szóbeli meghallgatás / motivációs levél alapján egyéni értékelő lapot készít. A KBB az egyéni értékelő lapon rögzített pontszámok alapján rangsorolja a pályázatokat. A végső hallgatói rangsort a KBB elküldi a Hallgatói és Oktatói Mobilitási Bizottság (HOMB) részére, amely dönt arról, hogy az ELTE mely hallgatót/hallgatókat javasolja ösztöndíjas státuszra a partnerintézmény felé. A pályázaton megfelelt, de ösztöndíjban nem részesülő hallgatók tartaléklistára kerülnek, illetve a partnerintézmény beleegyezése esetén önfinanszírozóként kezdhetik meg a külföldi mobilitási tevékenységet.

A pályázatok eredménye a partnerintézmények beleegyezése után válik véglegessé.

**Eredményhirdetés**

A nyertes pályázók e-mailben kapnak értesítést, előreláthatóan október utolsó hetében.

**A pályázatok elkészítésével kapcsolatos szakmai kérdésekben a szakmai és**[**kari koordinátorok**](https://www.elte.hu/nemzetkozi-irodak/kari-nemzetkozi-irodak)**állnak rendelkezésükre.**

**MEGPÁLYÁZHATÓ PARTNERINTÉZMÉNYEK LISTÁJA**

***Fontos!****Az alábbi táblázatban dőlt betűkkel szereplő egyetemekre a mobilitás lehetősége, érvényes intézményközi megállapodás hiányában, egylőre csak feltételesen elérhető. Ennek ellenére arra biztatunk minden érdeklődő hallgatót, hogy feltétlenül nyújtsa be a pályázatát!*

| **ORSZÁG** | **EGYETEM** | **ELTE KAR** | **ELTE INTÉZMÉNY** | **ÖSZTÖNDÍJAS IDŐTARTAM / MEGPÁLYÁZHATÓ HELYEK SZÁMA** | **SZAKMAI KOORDINÁTOR** |
| --- | --- | --- | --- | --- | --- |
| **Albánia** | Polytechnic University of Tirana | Informatikai Kar | Térképtudományi és Geoinformatikai Tanszék | 3 hónap / 1 PhD hallgató | Dr. Albert Gáspár |
| **Amerikai Egyesült Államok** | CSI CUNY | Tanító- és Óvóképző Kar | Matematika Tanszék | 5 hónap / 1 hallgató | Szabóné dr. Szitányi Judit |
| **Amerikai Egyesült Államok** | Indiana University | Állam- és Jogtudományi Kar | Kari szinten | 5 hónap / 1 MA vagy PhD hallgató | Dr. Sonnevend Pál |
| **Argentína** | University of Buenos Aires | Bölcsészettudományi Kar | Spanyol Nyelvi és Irodalmi Tanszék | 5 hónap / 1 MA vagy PhD hallgató | Santosné Dr. Blastik Margit,  Klempáné Dr. Faix Dóra |
| **Bhután** | Royal Thimphu College | Bölcsészettudományi Kar | Történeti Intézet | 5 hónap / 1 MA vagy PhD hallgató | Dr. Sonkoly Gábor |
| **Brazília** | *Universidade Federal da Paraíba* | Informatikai Kar | Programozási Nyelvek és Fordítóprogramok Tanszék | 5 hónap / 1 BA vagy MA hallgató | Dr. Zsók Viktória |
| **Georgia** | Georgian Institute of Public Affairs | Természettudományi Kar | Környezettudományi Cetnrum | 5 hónap / max. 3 BA vagy MA hallgató | Dr. Angyal Zsuzsanna |
| **Georgia** | Georgian Institute of Public Affairs | Bölcsészettudományi Kar | Művészetelméleti és Médiakutatási Intézet | 5 hónap / max. 3 BA vagy MA hallgató | Dr. Hammer Ferenc |
| **Georgia** | International Black Sea University | Tanító- és Óvóképző Kar | Idegen Nyelvi és Irodalmi Tanszék | 5 hónap / 2 BA hallgató | Dr. Árva Valéria |
| **Georgia** | Ivane Javakhishvili Tbilisi State University | Bölcsészettudományi Kar | Történeti Intézet | 5 hónap / 1 PhD hallgató | Dr. Körmendi Tamás |
| **Japán** | *University of Tokyo* | Informatikai Kar | Programozási Nyelvek és Fordítóprogramok Tanszék | 5 hónap / 1 MA vagy PhD hallgató | Dr. Zsók Viktória |
| **Kanada** | *McGill University* | Bölcsészettudományi Kar | Történeti Intézet | 4 hónap / 1 PhD hallgató | Dr. Szívós Erika |
| **Kína** | East China Normal University | Bölcsészettudományi Kar | Kínai Tanszék | 3 hónap / 1 MA hallgató | Dr. Pap Melinda |
| **Kína** | East China Normal University | Természettudományi Kar | Regionális Tudományi Tanszék | 4 hónap / 1 MA hallgató | Dr. Gyuris Ferenc,  Dr. Szalkai Gábor |
| **Kína** | Fudan University | Bölcsészettudományi Kar | Kínai Tanszék | 3 hónap / 1 MA hallgató | Dr. Pap Melinda |
| **Malajzia** | Universiti Teknologi MARA | Bölcsészettudományi Kar | Könyvtár- és Információtudományi Intézet | 5 hónap / 1 MA vagy PhD hallgató | Dr. Bella Katalin |
| **Marokkó** | Cadi Ayyad University | Bölcsészettudományi Kar | Francia Nyelvi és Irodalmi Tanszék | 5 hónap / 2 MA és/vagy PhD hallgató | Dr. Palágyi Tivadar |
| **Oroszország** | Lomonosov Moscow State University | Állam- és Jogtudományi Kar | Kari szinten | 5 hónap / 1 MA vagy PhD hallgató | Dalnoki Brigitta |
| **Oroszország** | Lomonosov Moscow State University | Állam- és Jogtudományi Kar | Büntetőjogi Tanszék | 5 hónap / 1 MA vagy PhD hallgató | Dr. Imre Németh |
| **Oroszország** | Lomonosov Moscow State University | Bölcsészettudományi Kar | Történeti Intézet | 5 hónap / 1 MA vagy PhD hallgató | Dr. Szijjártó István |
| **Oroszország** | Saint Petersburg State University | Állam- és Jogtudományi Kar | Kari szinten | 5 hónap / 1 MA vagy PhD hallgató | Dalnoki Brigitta |
| **Oroszország** | Saint Petersburg State University | Állam- és Jogtudományi Kar | Büntetőjogi Tanszék | 5 hónap / 1 MA vagy PhD hallgató | Dr. Imre Németh |
| **Thaiföld** | Chiang Mai University | Pedagógiai és Pszichológiai Kar | Interkulturális Pszichológiai és Pedagógiai Intézet | 5 hónap / 1 MA vagy PhD hallgató | Dr. Csereklye Erzsébet |
| **Thaiföld** | Sukhothai Thammathirat Open University | Bölcsészettudományi Kar | Könyvtár- és Információtudományi Intézet | 5 hónap / 1 MA vagy PhD hallgató | Dr. Bella Katalin |
| **Tunézia** | Université de Carthage | Bölcsészettudományi Kar | Francia Nyelvi és Irodalmi Tanszék | 5 hónap / 2 MA és/vagy PhD hallgató | Dr. Palágyi Tivadar |
| **Ukrajna** | Ferenc Rákoczi II. Transcarpathian Hungarian Institute | Bölcsészettudományi Kar | Szláv és Balti Filológiai Intézet | 5 hónap / 1 MA vagy PhD hallgató | Dr. Kovács Oxana |
| **Ukrajna** | Ferenc Rákoczi II. Transcarpathian Hungarian Institute | Bölcsészettudományi Kar | Új- és Jelenkori Magyar Történeti Tanszék | 5 hónap / 2 MA és/vagy PhD hallgató | Dr. Varga Zsuzsanna |
| **Ukrajna** | Ferenc Rákoczi II. Transcarpathian Hungarian Institute | Természettudományi Kar | Regionális Tudományi Tanszék | 5 hónap / 1 PhD hallgató | Dr. Szalkai Gábor |
| **Ukrajna** | Taras Shevchenko National University of Kyiv | Természettudományi Kar | Regionális Tudományi Tanszék | 5 hónap / 2 MA és/vagy PhD hallgató | Dr. Gyuris Ferenc |
| **Ukrajna** | Ferenc Rákoczi II. Transcarpathian Hungarian Institute | Természettudományi Kar | Regionális Tudományi Tanszék | 5 hónap / 1 BA vagy PhD hallgató | Dr. Szalkai Gábor |
| **Vietnám** | Hue University's College of Education | Pedagógiai és Pszichológiai Kar | Interkulturális Pszichológiai és Pedagógiai Intézet | 5 hónap / 1 MA vagy PhD hallgató | Dr. Nguyen Luu Lan Anh |
| **Zöld-foki-szigetek** | University of Cape Verde | Bölcsészettudományi Kar | Portugál Tanszék | 3 hónap / 2 MA és/vagy BA hallgató | Dr. Rákóczi István |